**Likumprojekta “Grozījumi likumā “Par pašvaldībām””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par pašvaldībām”” (turpmāk – likumprojekts) ir izstrādāts, lai nodrošinātu likuma “Par pašvaldībām” atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam, vienlaikus paredzot iespēju pašvaldībām piedāvāt lielāku rīcības brīvību savu pakalpojumu sniegšanas organizēšanā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Administratīvo teritoriju un apdzīvoto vietu likuma pārejas noteikumu 11. punkta 1. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Administratīvo teritoriju un apdzīvoto vietu likuma 4. panta pirmo daļu un pārejas noteikumu 2. punktu Latvijas Republiku iedala valstspilsētu pašvaldību teritorijās un novadu pašvaldību teritorijās. Ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. Ievērojot minēto, ar 2021. gada 1. jūliju kā administratīvās teritorijas beidz pastāvēt republikas pilsētas, kurās turpmāk pārvaldi īstenos valstspilsētas pašvaldības vai novada pašvaldības atbilstoši Administratīvo teritoriju un apdzīvoto vietu likuma 1. pantā un pielikumā noteiktajam. Līdz ar to likumprojekts paredz izslēgt norādes uz republikas pilsētām kā administratīvām teritorijām un pašvaldībām.Tā kā Republikas pilsētas domes un novada domes deputāta statusa likumā nav paredzēta atšķirīga tiesiskā kārtība attiecībā uz republikas pilsētas domes deputātiem un novada domes deputātiem, Vides aizsardzības un reģionālās attīstības ministrija, pamatojoties uz iepriekš minēto Administratīvo teritoriju un apdzīvoto vietu likuma regulējumu, iesniedza priekšlikumus likumprojektam “Grozījumi Republikas pilsētas domes un novada domes deputāta statusa likumā” (Nr. 737/Lp13), paredzot unificēt likumā lietoto terminoloģiju un aizstāt norādi uz republikas pilsētas domi un novada domi ar norādi uz pašvaldības domi, tajā skaitā grozīt likuma nosaukumu uz “Pašvaldības domes deputāta statusa likums”. Minētais likumprojekts 2021. gada 11. februārī ir pieņemts Saeimā otrajā lasījumā. Ņemot vērā minēto, lai likumā “Par pašvaldībām” nodrošinātu korektas atsauces uz citu likumu, likumprojekts paredz aizstāt likumā “Par pašvaldībām” vārdus “Republikas pilsētas domes un novada domes deputāta statusa likums” ar vārdiem “Pašvaldības domes deputāta statusa likums”.Saeima 2020. gada 17. jūnijā pieņēma likumu “Grozījumi Republikas pilsētas domes un novada domes vēlēšanu likumā”, kurš stājās spēkā 2021. gada 15. janvārī un citastarp paredzēja mainīt Republikas pilsētas domes un novada domes vēlēšanu likuma nosaukumu, turpmāk to nosaucot par Pašvaldības domes vēlēšanu likumu. Ievērojot minēto, ar likumprojektu ir precizētas atsauces uz Pašvaldības domes vēlēšanu likumu, paredzot aizstāt likumā “Par pašvaldībām” vārdus “Republikas pilsētas domes un novada domes vēlēšanu likums” (attiecīgā locījumā) ar vārdiem “Pašvaldības domes vēlēšanu likums” (attiecīgā locījumā). Vienlaikus ar minēto 2020. gada 17. jūnija likumu no Pašvaldības domes vēlēšanu likuma tika izslēgts regulējums, ka pašvaldības domes deputātu kandidātu sarakstu ir tiesīgas iesniegt arī vēlētāju apvienības. Tādējādi ar likumprojektu tiek izdarīti attiecīgi grozījumi arī likuma “Par pašvaldībām”, izslēdzot norādes uz vēlētāju apvienībām. Atbilstoši Pašvaldības domes vēlēšanu likuma 15. panta pirmajai daļai  pašvaldības domes deputātu kandidātu sarakstus var iesniegt reģistrēta politiskā partija, reģistrētu politisko partiju reģistrēta apvienība, kā arī divas vai vairākas reģistrētas politiskās partijas, kuras nav apvienojušās reģistrētu politisko partiju reģistrētā apvienībā. Savukārt atbilstoši minētā likuma 41. pantam domes deputātu vietu sadale notiek starp iesniegtajiem kandidātu sarakstiem. Līdz ar to likumprojekts paredz noteikt, ka veidojot domes komiteju sastāvu, ņem vērā no katra pašvaldības domes deputātu kandidātu saraksta ievēlēto deputātu skaitu, neuzskaitot politisko organizāciju formas, kas var būt šo kandidātu sarakstu iesniedzēji.Saskaņā ar likuma “Par pašvaldībām” 69.1 panta pirmo un trešo daļu, lai nodrošinātu pašvaldības sniegto pakalpojumu pieejamību novada pagastos un novada pilsētās, kurās neatrodas pašvaldības administratīvais centrs, pašvaldības dome izveido pagasta vai pilsētas pārvaldi. Pašvaldības dome var izveidot vienā novada pagastā vai novada pilsētā vairākas pagasta vai pilsētas pārvaldes. Ar vides aizsardzības un reģionālās attīstības ministra atļauju attiecīgās pašvaldības novada pilsētā un novada pagastā vai divos novada pagastos izveido kopīgu pagasta vai pilsētas pārvaldi.Attiecīgs regulējums likumā “Par pašvaldībām” tika iekļauts 2005. gadā un pēc būtības nav mainījies, neskatoties uz plašajām pārmaiņām valsts un pašvaldību pakalpojumu sniegšanā, kas tika aizsāktas 2016. gadā. Līdz šim brīdim ir ievērojami attīstījies valsts pārvaldes vienoto klientu apkalpošanas centru (turpmāk – VPVKAC) tīkls, turklāt tas arvien turpina paplašināties, tajā skaitā ar pašvaldību aktīvu līdzdalību šajā procesā. Ministru kabineta 2017. gada 4. jūlija noteikumi Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” paredz dažāda līmeņa (novada, reģionālas un nacionālas nozīmes) VPVKAC minimālo pakalpojumu apjomu. Pašvaldības, veidojot VPVKAC, lemj par tajā sniedzamo pašvaldības pakalpojumu apjomu un nosaka (papildina) to atkarībā no nepieciešamības jeb pieprasījuma. Saskaņā ar minētajiem Ministru kabineta noteikumiem visu līmeņu VPVKAC pašvaldība nodrošina pašvaldības pārziņā esošu pakalpojumu sniegšanu (4.1., 5.1., 6.1.apakšpunkts). Turklāt Ministru kabinets saskaņā ar ikgadējo budžeta likumu katru gadu izdod noteikumus par kārtību, kādā izmanto attiecīgajam budžeta gadam paredzēto apropriāciju valsts un pašvaldību VPVKAC tīkla izveidei, uzturēšanai un publisko pakalpojumu sistēmas pilnveidei (piemēram, Ministru kabineta 2020. gada 4. februāra noteikumi Nr. 71 “Kārtība, kādā izmanto 2020. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”). Līdz ar to pašvaldībām, lemjot par pakalpojumu pieejamāku un efektīvāku nodrošināšanu, ir iespēja veidot VPVKAC, kā arī pakalpojumu kontaktpunkts (piemēram, bibliotēkās), tajos nodrošinot iedzīvotājiem iespēju pieteikt pakalpojumus tuvāk dzīvesvietai, vienlaikus neveidojot smagnēju administratīvo struktūru. Tādējādi likumprojekts piedāvā atteikties no iespējas vienā novada pagastā vai novada pilsētā veidot vairākas pagasta vai pilsētas pārvaldes, kā arī ļauj pagasta pārvaldi neveidot, ja novada administratīvajā teritorijā ietilpst tikai viens pagasts (saskaņā ar Administratīvo teritoriju un apdzīvoto vietu likuma pielikumu ar 2021. gada 1. jūliju tādi ir divi novadi – Olaines novads un Salaspils novads).Jānorāda, ka pašvaldība pārvaldes organizāciju un struktūru nosaka patstāvīgi, ievērojot normatīvajos aktos noteikto un attiecīgās administratīvās teritorijas iedzīvotāju intereses. Atbilstoši likuma “Par pašvaldībām” 21. panta pirmās daļas 1. un 6. punktam un 24. panta otrās daļas 1. un 2. punktam vienīgi pašvaldības dome var apstiprināt pašvaldības nolikumu un apstiprināt pašvaldības teritoriālo dalījumu un tā pārvaldes struktūru. Līdz ar to pašvaldības administrācijas struktūras veidošana ir domes kompetencē. Savukārt pašvaldību darba organizācija teritoriālā iedalījuma vienību apvienībās ir jauninājums, kas likumprojektā ietverts saskaņā ar Administratīvo teritoriju un apdzīvoto vietu likuma 5. panta trešo daļu, kas paredz, ka novada dome var pašvaldības nolikumā noteikt novada teritoriālo dalījumu, kas sastāv no vairākiem pagastiem vai no pagastiem un pilsētas, apzīmējot šādu teritoriālo iedalījumu ar attiecīgu vietvārdu un vārdu “apvienība”.Likumprojekts paredz iespēju novada pašvaldības domei izveidot teritoriālā iedalījuma vienību (pagastu vai pagastu un pilsētas) apvienības pārvaldi, ja pašvaldības nolikumā noteiktais novada teritoriālais dalījums ietver teritoriālā iedalījuma vienību apvienību, kā to pieļauj Administratīvo teritoriju un apdzīvoto vietu likums. Šāda kārtība aizstātu likumā “Par pašvaldībām” pašreiz paredzēto iespēju attiecīgās pašvaldības novada pilsētā un novada pagastā vai divos novada pagastos izveidot kopīgu pagasta vai pilsētas pārvaldi ar vides aizsardzības un reģionālās attīstības ministra atļauju. Saskaņā ar Vides aizsardzības un reģionālās attīstības ministrijas rīcībā esošo informāciju minēto atļauju ir lūgušas ap 10 pašvaldību, kas attiecībā pret kopējo pašvaldību skaitu (119 pašvaldības) un pagājušo laika periodu ļauj secināt, ka šāda prakse pašvaldībās nav ierasta. Vienlaikus, kā norādīts iepriekš, pašvaldības pārvaldes struktūras veidošana ir pašvaldības domes ekskluzīvās kompetences jautājums, turklāt katrā pašvaldībā ir atšķirīga sociālekonomiskā un ģeogrāfiskā situācija, ko vislabāk pārzin pati pašvaldība. Tāpat arī gan tiesību teorijā, gan tiesu praksē ir atzīts, ka padotība pārraudzības formā, kādu Ministru kabinets Vides aizsardzības un reģionālās attīstības ministrijas un tās ministra personā īsteno pār pašvaldībām, aptver pašvaldību rīcības tiesiskuma, bet ne lietderības izvērtējumu. Līdz ar to, lai mazinātu administratīvo slogu, likumprojekts paredz piedāvāt pašvaldībām lielāku rīcības brīvību savas pārvaldes struktūras veidošanā un pakalpojumu sniegšanas administrēšanā, atceļot prasību saskaņot pārvalžu izveidi ar vides aizsardzības un reģionālās attīstības ministru, kā arī neierobežojot pagastu vai pagastu un pilsētas apvienības pārvaldes izveidi tikai no divām novada teritoriālā iedalījuma vienībām.Vienlaikus gan likumprojekts pieļauj teritoriālā iedalījuma vienību apvienības izveidi tikai ar nosacījumu, ka katrā apvienību veidojošajā teritoriālā iedalījuma vienībā tiek nodrošināti līdz šim pagasta vai pilsētas pārvaldē pieejamie pakalpojumi:1) izziņu izsniegšana atbilstoši pašvaldības kompetencei un informācijas sniegšana par pašvaldības kompetencē esošajiem jautājumiem;2) valsts noteikto nodokļu un nodevu maksājumu, kuru iekasēšana ir uzdota pašvaldībai, kā arī domes noteikto nodevu maksājumu un maksājumu par pašvaldības sniegtajiem pakalpojumiem pieņemšana;3) pašvaldības sociālo pabalstu izmaksa;4) attiecīgajā teritorijā dzīvojošo fizisko personu un tajā reģistrēto juridisko personu iesniegumu pieņemšana un atbildes sniegšanas organizēšana attiecīgajām personām;5) informācijas pieejamības nodrošināšana par domes pieņemtajiem lēmumiem.Papildus tam likumprojektā paredzēts, ka uz teritoriālā iedalījuma vienību apvienības pārvaldi, tās vadītāju un viņa vietnieku būs attiecināmi likumā “Par pašvaldībām” ietvertie nosacījumi pagasta vai pilsētas pārvaldei, tās vadītājam un viņa vietniekam, kas aptver gan pārvaldes un tās vadītāja kompetenci un darba organizāciju, gan amata savienošanas ierobežojumus u.c.Likumprojekts arī paredz precizēt teritoriālā iedalījuma vienības vai to apvienības pārvaldē sniedzamos pakalpojumus, no to saraksta izslēdzot likuma “Par pašvaldībām” 69.1 panta otrās daļas 5. punktā minēto pakalpojumu – reģistrēt civilstāvokļa aktus, atjaunot un grozīt civilstāvokļa aktu reģistru un atkārtoti izsniegt laulības, dzimšanas vai miršanas apliecības likumā “Par civilstāvokļa aktiem” noteiktajā kārtībā. Kā izriet no minētās normas, darbības ar civilstāvokļa aktiem reglamentē speciālais likums, turklāt likums “Par civilstāvokļa aktiem” ir zaudējis spēku līdz ar Civilstāvokļa aktu likuma spēkā stāšanos 2005. gada 15. aprīlī. Savukārt Civilstāvokļa aktu likums ir zaudējis spēku 2013. gada 1. janvārī, kad spēkā stājās šobrīd spēkā esošais Civilstāvokļa aktu reģistrācijas likums. Civilstāvokļa aktu reģistrācijas likums citastarp nosaka kārtību, kādā tiek reģistrēti civilstāvokļa akti, un atbilstoši likuma 3. panta pirmajai un otrajai daļai civilstāvokļa aktu reģistrē dzimtsarakstu iestāde, kas ir pašvaldības dzimtsarakstu nodaļa vai Latvijas Republikas diplomātiskā un konsulārā pārstāvniecība ārvalstī. Saskaņā ar minētā likuma 10. panta pirmo un otro daļu dzimtsarakstu nodaļu izveido republikas pilsētas vai novada pašvaldība. Dzimtsarakstu nodaļas darbības teritorija ir attiecīgās republikas pilsētas vai novada administratīvā teritorija, izņemot, ja pēc saskaņošanas ar tieslietu ministru pašvaldība vienā republikas pilsētā vai novadā izveido vairākas dzimtsarakstu nodaļas vai arī vairākas pašvaldības izveido kopīgu dzimtsarakstu nodaļu. Ņemot vērā minēto, likumā “Par pašvaldībām” pašreiz paredzētais regulējums par pagasta vai pilsētas pārvaldes kompetenci civilstāvokļa aktu reģistrācijā neatbilst Civilstāvokļa aktu reģistrācijas likumam un ir izslēdzams.Vienlaikus Tieslietu ministrija ir lūgusi ņemt vērā, ka civilstāvokļa aktu reģistrācijas funkcijas īstenošana notiek visas sabiedrības interesēs, tādējādi jautājumam par šīs funkcijas nodrošināšanu ir jābūt pārdomātam, izdiskutētam un sabalansētam ar sabiedrības interesēm. Pamatojoties uz Civilstāvokļa aktu reģistrācijas likuma 10. pantu, katrai pašvaldībai, arī īstenojot administratīvi teritoriālo reformu, ir rīcības brīvība individuāli izvērtēt dzimtsarakstu nodaļas darbības jautājumu, ņemot vērā katras pašvaldības lielumu, infrastruktūru, iedzīvotāju skaitu un blīvumu un citus aspektus, kas pašvaldībai šķiet būtiski.Primāri nepieciešams vērtēt spēju pildīt pašvaldībai deleģēto funkciju (civilstāvokļa aktu reģistrāciju), ievērojot sabiedrības (attiecīgajā administratīvajā teritorijā) intereses, akcentējot pakalpojuma pieejamību un neradot apgrūtinājumu iedzīvotājiem. Kvalitatīvai un pieejamai civilstāvokļa aktu reģistrācijas funkcijai jābūt nodrošinātai pēc iespējas teritoriāli viendabīgi. Atbilstoši minētajam Tieslietu ministrija civilstāvokļa aktu reģistrācijas pakalpojuma pieejamības nodrošināšanai aicina pašvaldības izvērtēt iespēju izveidot vairākas dzimtsarakstu nodaļas vai vienu nodaļu ar vairākām pieņemšanas vietām.Savukārt, ja pašvaldība pēc administratīvi teritoriālās reformas personu iesniegumus civilstāvokļa aktu reģistrācijas jomā plāno pieņemt arī VPVKAC, jāņem vērā, ka VPVKAC varēs pieņemt personu iesniegumus un izsniegt tikai jau sagatavotus civilstāvokļa aktu reģistrāciju apliecinošus dokumentus. Saskaņā ar Civilstāvokļa aktu reģistrācijas likuma 3. panta trešo daļu dzimšanas, laulības un miršanas fakta reģistrāciju, kā arī civilstāvokļa aktu reģistra ierakstu aktualizēšanu un atjaunošanu veic dzimtsarakstu nodaļa, līdz ar to VPVKAC nebūs tiesīgs veikt civilstāvokļa akta reģistrāciju vai civilstāvokļa aktu reģistra ierakstu aktualizēšanu un atjaunošanu. Minētais attiecināms ne tikai uz VPVKAC, bet arī teritoriālā iedalījuma vienību vai to apvienību pārvaldēm un citiem pakalpojumu sniegšanas kontaktpunktiem, kuros nav dzimtsarakstu nodaļas. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vietējās pašvaldības, to iedzīvotāji, juridiskās personas, citi privāto un publisko tiesību subjekti, kuru darbība ir saistīta ar pašvaldībām un kurus skar izmaiņas pašvaldības darba organizācijā un pakalpojumu pieejamībā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta regulējums tiešā veidā tautsaimniecības attīstību un administratīvo slogu neietekmēs. Likumprojekts ietekmēs pašvaldības un to iedzīvotājus kopumā, ņemot vērā izmaiņas pašvaldību pagastu un pilsētu pārvalžu darbībā. Taču pašvaldībām efektīvi plānojot pārvalžu un VPVKAC tīklu, ņemot vērā iedzīvotāju koncentrācijas pakāpi teritoriālā iedalījuma vienībās un pieprasījumu pēc pašvaldības pakalpojumiem, administratīvais slogs varētu mazināties. Rezultātā pašvaldībām varētu rasties brīvi budžeta līdzekļi, kurus investēt savas teritorijas attīstībā vai brīvprātīgās iniciatīvās, sekmējot tautsaimniecības attīstību. Turklāt administratīvais slogs samazināsies arī tajā aspektā, ka kopīgu pārvalžu veidošanai nebūs nepieciešams saņemt vides aizsardzības un reģionālās attīstības ministra atļauju, bet pašvaldība varēs veidot teritoriālā iedalījuma vienību apvienības un to pārvaldes pēc saviem ieskatiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 |  Nav precīzi aprēķināms | 0 |  Nav precīzi aprēķināms | 0 |  Nav precīzi aprēķināms |  Nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Pašvaldībām efektīvi plānojot teritoriālā iedalījuma vienību pārvalžu un VPVKAC tīklu atkarībā no iedzīvotāju blīvuma teritoriālā iedalījuma vienībās, kā arī līdzšinējā un plānotā pieprasījuma pēc pašvaldības pakalpojumiem, varētu samazināties pašvaldību izdevumi. Piemēram, varētu netikt veidotas pārvaldes teritoriālā iedalījuma vienībās, kurās ir ļoti zems pieprasījums pēc pašvaldības pakalpojumiem, tā vietā veidojot apvienību un tās pārvaldi ar atsevišķiem kontaktpunktiem teritoriālā iedalījuma vienībās. Tādējādi tiktu ietaupīti pašvaldības budžeta līdzekļi gan personāla algām (pirmkārt, pagasta pārvaldes vadītājam), gan tehniskajam nodrošinājumam (telpu uzturēšanas izdevumi, biroja tehnika utt.).  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība likumprojekta izstrādē nodrošināta, pirms likumprojekta izsludināšanas Valsts sekretāru sanāksmē to publicējot Vides aizsardzības un reģionālās attīstības ministrijas un Ministru kabineta tīmekļvietnē 2021. gada 1. martā. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokli, likumprojekts un tā anotācija ievietoti 2021. gada 1. martā VARAM tīmekļvietnē sadaļā “Sabiedrības līdzdalība” (saite: <https://www.varam.gov.lv/lv/grozijumi-likuma-par-pasvaldibam>) un Ministru kabineta tīmekļvietnē sadaļā “Sabiedrības līdzdalības politika” – “Ministru kabineta diskusiju dokumenti” (saite: <https://www.mk.gov.lv/lv/ministru-kabineta-diskusiju-dokumenti>. Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktam, VARAM rakstisku viedokli par likumprojektu varēja sniegt līdz 2021. gada 14. martam. |
| 3. | Sabiedrības līdzdalības rezultāti | Likumprojekta publiskās apspriešanas laikā no 2021. gada 1. marta līdz 2021. gada 14. martam VARAM tika saņemts viens priekšlikums no privātpersonas par būtisku grozījumu likumā “Par pašvaldībām” attiecībā uz amatu ieņemšanu pašvaldības domē. VARAM izvērtēja saņemto priekšlikumu. Izteiktais priekšlikums netika ņemts vērā, jo likumprojekts izstrādāts ar mērķi salāgot likuma “Par pašvaldībām” regulējumu ar Administratīvo teritoriju un apdzīvoto vietu likumu. Turklāt likumprojektam ir jāstājas spēkā ar 2021. gada 1. jūliju sakarā ar administratīvi teritoriālo reformu. Tādējādi likumprojektā netiek iekļauti konceptuāli jautājumi, kuru vispusīgai izvērtēšanai un apspriešanai nepieciešams papildu laiks. Sabiedrības viedokļa apkopojums ir pieejams VARAM tīmekļvietnē: <https://www.varam.gov.lv/lv/grozijumi-likuma-par-pasvaldibam>)  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts pēc būtības neietekmēs pašvaldību funkcijas un institucionālo struktūru, taču novada pašvaldība būs tiesīga precizēt institucionālo struktūru, izmantot likumprojektā paredzētās lielākas iespējas pēc saviem ieskatiem veidot teritoriālā iedalījuma vienību pārvaldes un organizēt pašvaldību pakalpojumu sniegšanu. Pašvaldībām būs iespēja, likvidējot vai reorganizējot esošās pagastu vai pilsētu pārvaldes, veidot teritoriālā iedalījuma vienību (pagastu vai pagastu un pilsētas) apvienību pārvaldes, taču tās pēc būtības nebūs jaunas institūcijas – tām būs līdzšinējās pagasta vai pilsētas pārvaldes kompetence. Nav plānota citu institūciju izveide, esošu institūciju likvidācija vai reorganizācija.Likumprojekta izpildes ietvaros iespējama cilvēkresursu samazināšana pašvaldības administrācijā, efektivizējot pašvaldības pakalpojumu sniegšanu novada teritoriālā iedalījuma vienībās. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Zvilna-Karlsone, 66016764

Liga.Zvilna-Karlsone@varam.gov.lv

Bergmane, 66016720

Marta.Bergmane@varam.gov.lv

v\_sk = 2923